section_heading: Dizajn i razvoj
paragraph_text: Nakajima G5N Shinzan je proizišao iz težnji Japanske carske mornarice za razvojem dalekometnog bombardera sposobnog da nosi veliku količinu ubojitih sredstava. Kako bi se zadovoljili navedeni zahtjevi, očito je bio potreban dizajn s četiri motora. No kako u to vrijeme japanska vojna industrija nije imala puno iskustva u razvoju takvih zrakoplova, izradu takvog zrakoplova su bili prisiljeni temeljiti na već postojećim stranim zrakoplovima, što je naposljetku i učinjeno na osnovi američkog zrakoplova Douglas DC-4E. 1939. godine japanska zrakoplovna tvrtka „Nippon Koku K.K.“ je kupila prototip navedenog zrakoplova (koji je prethodno odbačen od američkih zračnih prijevoznika), te istog predali u tvornicu „Nakajima“, gdje su vršene procjene i ispitivanja navedenog zrakoplova.